Loomulikult teeb muret Eesti rahva järelkasv. See on nii sündimuse küsimus kui ka inimeste Eestist lahkumise küsimus. Usun siiski, et Eestist lahkumine väheneb, kuna on põhjalikult uuritud, millal väljaränne peatub nende riikide näitel, kus see on väga ulatuslik olnud. Nagu näiteks Iirimaal, Taanis, Kreekas, Portugalis, Koreas. See on suhteliselt lihtne seaduspärasus - kui riigi sisemajanduse koguprodukt inimese kohta jõuab teatud tasemeni, väljaränne peatub ja hakatakse  ka tagasi kolima.